Mużika Mużika huwa festival b'kanzunetti bil-lingwa Maltija li sar propju f'Marzu li għadda, f'nofs pandemija. Kien wieħed minn dawk l-avvenimenti li saru bir-restrizzjonijiet u b'struttura differenti min-normal. Madanakollu l-parteċipanti ċertament li ser jibqgħu jgħożżu din l-esperjenza, u kellhom xi jgħidu wkoll! Christian Arding tant iħossu kburi li ħa sehem f'dan il-festival. Is-sensazzjoni kienet li qed jieħu sehem f'xi festival barra minn xtutna, kif jgħid hu stess. " "Mużika Mużika huwa dak l-avveniment li aħna l-kantanti, l-kompozituri u l-awturi konna qed nistennew bil-ħerqa. Avveniment li ħassejtni qed nieħu sehem ġo festival barrani. Festival li kont ilni nistenna biex inkun parti minnu." Il-kantant ifaħħar lit-tim kollu li ħadem bla waqfien biex jittella' spettaklu ta' tlett iljieli u jirringrazzjahom. " Organizzazzjoni perfetta. Grazzi Mużika Mużika!" Christian Arding kanta l-kanzunetta Għajjejt Inħobb (Gilbert Camilleri / Rita Pace). Fit-tieni serata kanta l-kanzunetta Fejn Tħobb il-Qalb flimkien mal-artist oriġinali tal-istess kanzunetta, Mike Spiteri. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. "Ilħaq Il-Ħolm Tiegħek, Qalbi" - Moira Delia B'Tgħanniqa Speċjali Qabel Ma Jħalli Malta Lil Binha Ġanni "M' Aħna Ser Ninsuk Qatt. Tibqa' Tgħix Fil-Qlub Tagħna Sa Ma Nergħu Niltaqgħu." - Celine Paris Iġġarrab Telfa Ta' Persuna Speċjali "Settembru Kedda Ta' Kull Sena, Iżda Din Is-Sena Isbaħ Minn Qatt Qabel!" – Quinton Scerri Koppja Li Għadhom Kemm Iżżewwġu Jibagħtu Invoice Lill-Mistednin Li Qabdu U Ma Attendewx Għat-Tieġ